Ribe Stifts Adresseaviser, 1842-07-06
Natten imellem den 18de og 19de Juni forværredes hans Tilstand; det viste sig, at hans Lunger vare læderede ved Faldet, ved hvilket et Ribbeen var brudt, og man turde ikke længere nære Haab om hans Helbredelse. Han var ikke alene en udmærket Philolog og Archæolog, med sjeldne Kundskaber i de romerske og græske Staters Liv og Eiendommeligheder, men han besad ogsaa en Verdensmands fine Dannelse; han talede flydende de fleste levende Sprog, (hvoriblandt ogsaa Rygræsk), besad den meest uddannede Kunstsmag i forskjellige Retninger, ogsaa i musicalsk Henseende, og var ved disse Egenskaber, i Forbindelse med sit livlige Sind og sin elskværdige Caracteer, meget yndet i Selskabslivet. "Dagen meddeler en Nekrologi af den Afdøde, tilligemed en kort Angivelse af de vigtigste af hans lærde Værker. Efterstaaende er et Uddrag deraf: Peter Oluf Brøndsted var født d. 17. Novbr. 1780 i Fruering Præstegaard, i Aarhuus Stift, hvor hans Fader, Jubel læreren Christian Brøndsted, (død 1823 som Pastor emeritus) dengang var Sognepræst, men senere forflyttedes i samme Egenskab til Horsens. 1796 dimitteredes Brøndsted fra Horsens lærde Skole af den berømte Rector Worm, og fuldendte med Udmærkelse sit academiske Cursus i Aaret 1802. 1804 vandt han Universitetets Guldmedaille for den philologiske Op gaves Besvarelse, og tog i Juli 1806 den philosophiske Doctorgrad. Allerede ved Universitetet havde fælles Studier forenet ham og hans Ven Dr. Georg Koes, og begge de unge Videnskabsmænd, der deelte en levende Kjærlighed til græsk Sprog, Konst og Literatur, nærede Ønsket om at lære Grækenland at kjende ved egen Anskuelse, og at undersøge de tilbageværende Oldtidsminder. 1806 forlode de i Forening Kjøbenhavn og tilbragde Aarene 1807 og 8 i Paris, for at forberede sig til deres Reise og benytte det keiserlige Bibliotheks rige Skatte. J Jtalien, især i Rom, opholdt de sig i 1809 og 10, og ankom i Efteraaret 1810 til Athen, hvor de, i Forening med andre med samme Formaal didkomne Videnskabsmænd og Konstnere, udrettede noget Overordentligt for den classiske Oldtids Studium. J Efteraaret 1813 kom Brøndsted tilbage til Kbhvn, og ansattes der som extraordinair Professor i Philologien, og 1815 udnævntes han til Ridder af Dannebrogen. Regjeringen, der siden Niebuhrs Reise i Arabien med Gavmildhed fremmede lignende videnskabelige Foretagender, havde ogsaa understøttet Brøndsted, deels med et Tilskud af 3,000 Rbd., deels med Forskud og paa andre Maader. Brøndsted troede imidlertid ikke, i Danmark behørigen at kunne fremme Bearbeidelsen af sine samlede Materialier og Udgivelsen af det Værk, i hvilket Resultaterne af hans Undersøgelser skulde nedlægges, og han begav sig derfor atter til Rom i Aaret 1818, udnævnt til kgl. Hofagent hos den pavelige Regjering. Han forlod Rom 1820 og bereiste i det følgende Aar de joniske Øer, Malta og Sicilien, for at anstille nye Efterforskninger, og efterat han indtil Aaret 1824 havde beskjæftiget sig i Rom med Bearbeidelsen af sit Værk, og havde ledet Udførelsen af dets artistiske Udstyr, gik han til Paris, for at lade dets Trykning paabegynde. 1826 udkom der af hans berømte Værk: "Reiser og Undersøgelser i Grækenland det første Bind, samtidig i det franske og tydske Sprog, og 1830 anden Deel. Begge disse Bind udgjøre første og anden Bog af det hele Værk, der skulde bestaae af 8 Bøger. Med ethvert Bind fulgte skjønt stukne Vignetter og Kort. Det første Bind af dette Værk gav, som bekjendt, Anledning til et skændigt Angreb i "Hermes hvor Brøndsted beskyldtes for at have utilbørligen benyttet, uden Angivelse af Kilderne, Villoisons talrige Papirer i det kgl. Bibliothek i Paris, især hvad Øen Chios angik. Flere Forfattere, hvoriblandt afdøde Overlærer Hage, udgave Brochurer, der gjendreve og blottede denne Misundelsens skændige Cabale, og vor tabte Brøndsted udgav selv et lidet Skrivt i denne Anledning. J Aaret 1832 vendte han tilbage fra Paris og udnævntes til Professor ordinarius i Philologi og Archæologi ved Kjøbenhavns Universitet, og endnu i sammeAar til Directeur for den kgl. Mønt- og Medaillesamling, hvis uværende Tilstand i høi Grad skyldes hans Bestræbelser. 1836 udnævntes han til Dannebrogsmand og 1840 til Commandeur af Dannebrogen. 1841 blev han Assessor i Consistorium og s. A. Universitetets Rector. Blandt hans Fortjenester i literair Henseende maa endnu bemærkes, at han nylig har gjenfødt "Samfundet for den danske Literaturs Fremme, og at han som dets Formand har udrettet ikke Lidet. Brøndsted var gift med Frederikke Koes en Datter afden bekiendte Finantsraad Koes og Søster til hans ovennævnte Ven og Reisefælle, Dr. Georg Koes. Han mistede hende allerede i Aaret 1818, og hun efterlod ham 3 Børn, en Søn og to Døttre, af hvilke Sønnen er Eier af Hovedgaarden Gyldenholm i Sjælland, den ene Datter gift med Overauditeur Lic. Jur. Hall i Kbhvn, og den anden med Proprietair de Treschow til Laurvig i Norge. Foruden der ovennævnte Hovedværk har Brøndsted udgivet mange mindre Skrivter, og leveret en stor Mængde Bidrag til forskjellige Blade og Tidsskrivter.